Alle boligejere og sommerhusejere I Hjørring Kommune, som ikke har fjernvarme, modtager et varmebrev.
Vi sender brevene ud for at informere dig nærmere om dine muligheder for at skifte varmekilde. Dine muligheder afhænger af i hvilken del af kommunen du bor.
Regeringen ønsker, at alle private boliger og virksomheder inden 2030 ophører med at benytte gas som opvarmning for at blive uafhængig af russisk gas, som bl.a. har været med til at øge gasprisen.
Varmebrevene er udsendt på baggrund af Varmeplanen fra efteråret 2022.
Varmeplanen beskriver, hvilke varmemuligheder, der er i Hjørring Kommune med fokus på at få en mere bæredygtig opvarmning i private boliger og virksomheder.
Varmeplanen udgøres af et kort, hvis områder beskriver mulighederne.
Se varmeplanen her
Tidsplanen for varmeplanen strækker sig fra 2022-2028. Du behøver derfor ikke at foretage dig noget lige nu og kan overveje, hvilken løsning, der passer bedst til dig og din bolig. Men fordi hensigten er at udfase gas til opvarmning af boliger, skal du tage en beslutning indenfor de nærmere år.